اللى اتوقعته حاجة .. و اللى لقيته حاجة تانية خالص. المشكلة ان انا كنت واخدة فكرة معينة من ناس قرأت الكتاب و عجبهم و انا طبعا مقدرش الومهم لانه فعلا مضحك. بس معلش ميستاهلش كل السمعة اللى خدها .. هوة واخدة سمعة ضخمة بجد لدرجة انى لما حبيت ابدأ قراءة لحسن الجندى بدأت بيه بس حسيت فى الاخر انه اختيار غير موفق منى. ده اول كتاب اقرأه لحسن الجندى .. بس مش هيكون الاخير عشان الفكرة اللى اخدتها عن الكاتب متفضلش كدة لأنى واثقة ان حكايات فرغلى المستكاوى مش الاحسن و عشان ابقى محايدة فى الفكرة اللى هكونها عنه. يا رب ثقتى فى باقى الكتب متكونش زى فرغلى كدة. عامة تقييمى للكتاب يتلخص فى الاتى .. كوميدى .. خفيف .. مفتعل بعض الشئ .. قصير ازيد من اللازم و دى حاجة مكنتش فى صالح الكتاب .. فى بعض الاجزاء معروفة و مستنتجة و دى أدت لملل .. لكن ككل مزعلتش انى قرأته و معتبرتش انه تضييع وقت كفاية انى ضحكت شوية و فصلت
reviews (hotels, books, movies, products and a few airlines)